
	Nr.
	4c-5 / 744


BIROUL PERMANENT
AL

CAMEREI DEPUTAȚILOR
Vă înaintăm, alăturat, raportul înlocuitor  asupra propunerii legislative  pentru modificarea Ordonanței de urgență nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art.2 din Legea nr. 36/1991 privind societățile agricole și alte forme de asociere în agricultură, transmisă Comisiei pentru agricultură, silvicultură, industrie alimentară și servicii specifice   pentru examinare în fond,  cu adresa nr. Plx. 208/2017  din 22 mai 2017.
În raport cu obiectul și conținutul său, propunerea legislativă face parte din categoria legilor ordinare.

PREȘEDINTE,
Alexandru STĂNESCU

PARLAMENTUL ROMÂNIEI

CAMERA DEPUTAŢILOR

	Comisia pentru agricultură, silvicultură, industrie alimentară şi servicii specifice


	
	Bucureşti, 05.12.2018

Nr. 4c-5/744
Prezentul raport înlocuiește în totalitate raportul transmis cu adresa
 nr. 4c-4/386/06.09.2017



RAPORT  ÎNLOCUITOR

asupra propunerii legislative  pentru modificarea Ordonanței de urgență nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art.2 din 

Legea nr.36/1991 privind societățile agricole și alte forme de asociere în agricultură 

(Plx 208/2017)

În conformitate cu prevederile art.70 din Regulamentul Camerei Deputaţilor, republicat cu modificările și completările ulterioare Comisia pentru agricultură, silvicultură, industrie alimentară şi servicii specifice  a fost sesizată spre dezbatere  în fond, în vederea reexaminării și depunerii unui nou raport, cu propunerea legislativă  pentru modificarea Ordonanței de urgență nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art.2 din Legea nr.36/1991 privind societățile agricole și alte forme de asociere în agricultură, transmisă cu adresa nr. Plx. 208 din 22 mai 2017 și înregistrată sub nr. 4c-4/285/23.05.2017.

Camera Deputaţilor este Cameră decizională, potrivit prevederilor art.76 (2) din Constituţia României, republicată şi ale art.92 alin.(9) pct.1  din Regulamentul Camerei Deputaţilor, republicat, cu modificările și completările ulterioare.

Consiliul Legislativ, cu avizul nr. 156/22.03.2017, avizează favorabil propunerea legislativă cu observații și propuneri.

Guvernul, prin actul nr.458/DPSG/11.04.2017, nu  susține adoptarea inițiativei legislative.



Senatul, în calitate de primă Cameră sesizată, a respins propunerea legislativă în ședința din 15 mai 2017.


Comisia pentru mediu și echilibru ecologic, cu avizul nr. 4c-27/368 din 21 iunie 2017, a avizat negativ propunerea legislativă.

Proiectul de lege are ca obiect de reglementare modificarea art.7 alin.(2¹) din Ordonanţa de urgenţă a Guvernului nr.3/2015, în sensul înlocuirii, ca document justificativ, a copiei titlului de proprietate asupra terenurilor aparţinând formei asociative sau a altor acte cu forţă juridică egală doveditoare a dreptului de proprietate, cu adeverinţa emisă de primăria pe raza căreia se află ternurile agricole.
Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare membrii Comisiei pentru agricultură, silvicultură, industrie alimentară și servicii specifice au examinat propunerea legislativă sus menționată în ședința din 4 decembrie 2018. La lucrările Comisiei, membrii acesteia au fost prezenți conform listei de prezență.

La dezbateri a participat ca invitat, în conformitate cu prevederile art. 55 din Regulamentul Camerei Deputaţilor, republicat, domnul Claudiu Sorin Roșu Mareș, secretar de stat Ministerul Agriculturii și Dezvoltării Rurale.
În urma reexaminării propunerii legislative şi a opiniilor exprimate  membrii comisiei, au hotărât, cu majoritate de voturi (s-a înregistrat 1 abținere), să supună plenului Camerei Deputaţilor spre dezbatere şi adoptare propunerea legislativă  pentru modificarea Ordonanței de urgență nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art.2 din Legea nr.36/1991 privind societățile agricole și alte forme de asociere în agricultură, cu amendamentele admise redate în anexa  care face parte integrantă din prezentul raport  înlocuitor.
În raport cu obiectul şi conţinutul său, propunerea legislativă  face parte din categoria legilor ordinare.
	PREŞEDINTE,

Alexandru STĂNESCU
	SECRETAR, 

Dan CIOCAN


 Consilier parlamentar, Anton Păştinaru

 Consilier parlamentar, Gabriela Amalia Ciurea
Anexa
AMENDAMENTE ADMISE  Plx. 208/2017
	Nr.

crt.
	Text

Ordonanța de urgență a Guvernului

 nr.3/2015
	Text Inițiator
	Text propus de Comisie
	Motivarea amendamentelor

	1.
	
	Lege pentru modificarea Ordonanței de urgență nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art.2 din Legea nr.36/1991 privind societățile agricole și alte forme de asociere în agricultură
	Lege pentru abrogarea alin.3 și alin. 4 ale art. 12 din Ordonanța de urgență  a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art.2 din Legea nr.36/1991 privind societățile agricole și alte forme de asociere în agricultură
	

	2.
	Art.12.- (3) Ajutorul naţional tranzitoriu în sectorul vegetal se acordă pentru suprafeţele determinate la plată în anul de cerere.

(Legea nr. 146/2018)

(4) Ajutorul naţional tranzitoriu în sectorul zootehnic se acordă:

a)pentru efectivele de animale existente în Registrul Naţional al Exploataţiilor la data de 1 ianuarie a anului de cerere, în cazul schemei pentru specia bovine, în sectorul carne;

b)pentru cantităţile de lapte livrate în anul anterior anului de cerere, în cazul schemei pentru specia bovine, în sectorul lapte;

c)pentru efectivele de femele ovine/caprine care au împlinit vârsta de minimum un an la data de 31 martie a anului de cerere, în cazul schemei pentru speciile ovine/caprine.

(Legea nr. 146/2018)
	Articol unic:Ordonanța de urgență nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, publicată în Monitorul Oficial al României, nr. 191 din 23 martie 2016, cu modificările și completările ulterioare se modifică după cum urmează:
	Articol unic:Alineatele 3 și 4 ale articolului 12 din Ordonanța de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, publicată în Monitorul Oficial al României, nr. 191 din 23 martie 2016, cu modificările și completările ulterioare, se abrogă.
	Se actualizează condițiile în conformitate cu prevederile art. 37 alin.(3) ale Regulamentului (CE) nr. 1307/2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului, cu modificările și completările ulterioare. 

	3.
	Articolul 7 alin.(21) lit. a):

forma asociativă de proprietate, pe baza copiei titlului de proprietate asupra terenurilor aparţinând formei asociative sau a altor acte doveditoare ale dreptului de proprietate cu aceeaşi forţă juridică, iar în lipsa acestor documente, pe baza adeverinţei emise de primăria pe raza căreia se află terenurile agricole şi a unui tabel centralizator care cuprinde acordul fiecărui membru deţinător de animale privind depunerea cererii unice de plată de către forma asociativă, datele de identificare, codul de identificare al exploataţiei zootehnice din Registrul naţional al exploataţiilor şi numărul de animale deţinute de fiecare membru, precum şi suprafaţa utilizată de forma asociativă prin cosit sau păşunat, la care se anexează hotărârea adunării generale a asociaţilor privind utilizarea fondurilor;

(Legea nr. 97/2017)


	1.La articolul 7, alineatul (21) 

lit. a) va avea următorul cuprins:

”forma asociativă de proprietate, pe baza adeverinței emise de primăria pe raza căreia se află terenurile agricole și a unui tabel centralizator care cuprinde acordul fiecărui membru deținător de animale privind depunerea cererii unice de plată de către forma asociativă, datele de identificare, codul de identificare al exploatației zootehnice din Registrul național al exploatațiilor și numărul de animale deținute de fiecare membru, precum și suprafața utilizată de forma asociativă prin cosit sau pășunat, la care se anexează hotărârea adunării generale a asociațiilor privind utilizarea fondurilor;“

Autori:

deputat UDMR:  Attila Korodi

senator UDMR: Barna Tánczos 
	Se elimină
	Adeverința este cuprinsă în textul de bază.

	4.
	Articolul 7 alin.(21) lit. b):

membrii formei asociative de proprietate care asigură încărcătura cu animale pentru suprafaţa deţinută în proprietate. Dovada utilizării legale a acestor suprafeţe de pajişti de către fiecare membru al formei asociative de proprietate o constituie copia titlului de proprietate al formei asociative sau a altor acte cu forţă juridică, iar în lipsa acestor documente pe baza adeverinţei emise de primăria pe raza căreia se află terenurile agricole şi centralizatorul care cuprinde acordul, datele de identificare, codul de identificare al exploataţiei zootehnice din Registrul naţional al exploataţiilor, numărul de animale deţinute de fiecare membru, precum şi suprafeţele repartizate membrilor de către forma asociativă şi hotărârea adunării generale a asociaţilor privind utilizarea fondurilor.

(Legea nr. 97/2017)
	2.La articolul 7, alineatul (21) lit. b) va avea următorul cuprins:

”b) membrii formei asociative de proprietate care asigură încărcătura cu animale pentru suprafaţa deţinută în proprietate. Dovada utilizării legale a acestor suprafeţe de pajişti de către fiecare membru al formei asociative de proprietate o constituie adeverinței emise de primăria pe raza căreia se află terenurile agricole şi centralizatorul care cuprinde acordul, datele de identificare, codul de identificare al exploataţiei zootehnice din Registrul naţional al exploataţiilor, numărul de animale deţinute de fiecare membru, precum şi suprafeţele repartizate membrilor de către forma asociativă şi hotărârea adunării generale a asociaţilor privind utilizarea fondurilor.“
Autori:

deputat UDMR:  Attila Korodi

senator UDMR: Barna Tánczos
	Se elimină
	Adeverința este cuprinsă în textul de bază.

